Z vyhlášky č. 207/2019 Z. z. v znení vyhlášky č. 143/2020 Z. z., ktorou sa ustanovuje spôsob určenia výšky nájomného k lesným pozemkom za hospodárenie v lesoch, vyplýva, že sa zverejňujú dva koeficienty potrebné k výpočet výšky nájomného za porast, a to koeficient vývoja priemerných cien a nákladov pre ihličnaté dreviny (KCihl) a koeficient vývoja priemerných cien a nákladov pre listnaté dreviny (KClis).

Tieto koeficienty sú súčasťou vzorca, ktorým sa určí hodnota „koeficientu vývoja priemerných cien a nákladov (Kc)“. Podkladom na určenie zverejňovaných koeficientov sú údaje informačného systému lesného hospodárstva o vývoji priemerného tuzemského speňaženia surového dreva v lesnom hospodárstve a údajov o celkových nákladoch lesného hospodárstva za kalendárny rok predchádzajúci roku, za ktorý sa nájomné vypočítava.

***Hodnota koeficientu*** *vývoja priemerných cien a nákladov*

*pre ihličnaté dreviny****, KCihl platná od 01.01.2022 je 0,86.***

***Hodnota koeficientu*** *vývoja priemerných cien a nákladov*

*pre listnaté dreviny,* ***KClis platná od 01.01.2022 je1,25****.*

K určeniu vlastnej hodnoty koeficientu Kc, podľa vzorca uvedeného vo Výstupe č. 7 prílohy vyhlášky, je potrebné za každý porast, ktorý je predmetom nájomného vzťahu získať konkrétne údaje z programu starostlivosti o lesy, alebo z projektu starostlivosti o les, a to zastúpenie ihličnatých drevín (%ihl) a zastúpenie listnatých drevín (%lis) v poraste. Následne sa tieto údaje vložia do vzorca pre určenie konečnej hodnoty koeficientu Kc platného pre daný porast, vzorec je uvedený nižšie.

***Každý subjekt, ktorý bude určovať výšku nájomného*** *k lesným pozemkom podľa vyhlášky č. 207/2019 Z. z. v znení vyhlášky č. 143/2020 Z. z. (Výstupu č. 7 prílohy vyhlášky)* ***si hodnotu koeficientu Kc vypočíta sám****, a to tak, že KC* sa vypočíta ako vážený aritmetický priemer zverejnených hodnôt koeficientov vývoja priemerných cien a nákladov pre ihličnaté dreviny (KCihl) a pre listnaté dreviny (KClis), kde váhou je zastúpenie ihličnatých drevín (%ihl) a listnatých drevín (%lis) v poraste, ktorý je predmetom nájmu nasledovne:

Pre výpočet nájomného **od 01.01.2022 platí**, že

*,*

*t.j.*

Následne sa takto určená hodnota koeficientu Kc vloží do kalkulačného vzorca pre určenie ročnej výšky nájomného pre porast, ktorý je uvedený v bode 2. prílohy citovanej vyhlášky.